Jan Vermeer

Johannes Vermeer jew Jan Vermeer /jɑn vər'meˑɪ̯r/, (Delft, 31 ta' Ottubru 1632 – Delft, 15 ta' Diċembru 1675) kien pittur Olandiż.

 Bijografija 
[[Stampa:Vermeer Lady Maidservant Holding Letter.jpg|right|thumb|200px|Sinjorina mal-qaddejja, Frick Collection, New York]]

Ftit nafu fuq il-ħajja ta' Vermeer: bħala sorsi għandna biss xi reġistri, xi ftit dokumenti uffiċjali u kummenti ta' artisti oħra. Id-data tat-twelid ma nafuhiex eżatt, nafu biss li tgħammed fil-31 ta' Ottubru 1632 fil-knisja Protestanta ta' Delft. Missieru, Reynier Vermeer, kien nissieġ tal-ħarir tal-klassi nofsanija, li kien jinnegozja wkoll fix-xogħlijiet tal-arti. Ommu Digna, li kienet minn Antwerpen, iżżewġet lil Reynier fl-1615. Fl-1641 il-familja akkwistat lukanda jisimha Mechelen, isem ta' belt fil-Belġju, li kienet tinsab fl-inħawi ta' misraħ is-suq. Reynier barra x-xogħol ta' negozjant tal-arti u ta' nissieġ beda jaħdem ukoll ta' lukandier. Meta miet missieru, fl-1652, Joannes wiret il-lukanda u n-negozji tiegħu. 

Minkejja li kien minn familja Protestanta, iżżewweġ tfajla Kattolika, Catherina Bolnes, f'April tal-1653. Barra d-differenzi reliġjużi, il-familja tal-mara kienet iżjed għanja minn dik ta' Vermeer. Jidher li hu kien ikkonverta qabel iż-żwieġ, għax it-tfal tagħhom ingħataw ismijiet ta' qaddisin Kattoliċi minflok tal-ġenituri. Barra minn hekk waħda mill-pitturi tiegħu l-Allegorija tal-fidi, tirrapreżenta  l-fidi fl-Ewkaristija, imma ma nafux jekk din tirreferix għall-fidi tal-artista jew ta' min ordnaha.

Ftit wara it-tieġ, il-koppja marru joqogħdu ma' omm Catherina, Maria Thins, armla tat-tajjeb, li kienet fil-kwartier Kattoliku tal-belt. Vermeer baqa' jgħix hemm mal-familja ħajtu kollha. Maria kienet importanti fil-ħajja tal-pittur, l-ewwel tifla issemmiet għaliha u kienet tgħinu bi flusha sakemm hu għamel isem fid-dinja tal-arti. Johannes u martu kellhom b'kollox 14-il tifel u tifla li tlieta minnhom mietu qabel missierhom.

 Il-karriera 
Beda l-apprendistat tiegħu fl-1647, forsi ma' Carel Fabritius. Fid-29 ta' Diċembru 1653, Vermeer sar membru tax-Xirka ta' San Luqa.  Mir-reġistri ta' din l-għaqda ta' pitturi nafu li l-artista ma setax iħallas il-miżata tas-sħubija, u dan juri li kellu problemi finanzjarji. Wara s-sitwazzjoni ttejbet, Pieter Van Ruijven, wieħed miċ-ċittadini l-iżjed għonja sar patrun tiegħu u xtara ħafna pitturi minn għandu.

F-1662 Vermeer ġie elett kap tax-Xirka u baqa' f'din il-kariga għal xi snin, sinjal li kien meqjus bħala ċittadin rispettabbli. Però fl-1672 l-invażjoni tar-Repubblika Olandiża mill-Franċiżi ġabet kriżi finanzjarja gravi u nixfet għal kollox id-domanda għal oġġetti ta' lussu bħall-pitturi u, għalhekk in-negozju ta' Vermeer bħala artista u merkant tant mar għall-agħar li kellu jissellef.

Meta miet fl-1675. Lil martu u 'l uliedu, Vermeer ħallilhom ftit flus u ħafna dejn. F'dokument martu waħħlet fl-inkwiet tal-problemi ekonomiċi għal mewtu. Catherina talbet il-Kunsill tal-belt li jieħdu d-dar u l-pitturi bħala ħlas. Dsatax-il pittura baqgħu għand Catherina u Maria, u minn dawn ftit inbiegħu biex jitħallsu l-kredituri.

 Teknika 
Vermeer kellu l-ħila jikseb kuluri trasparenti billi japplika punti qrib xulxin fuq it-tila, teknika magħrufa bħala pointillé, li m'għandniex inħawduha ma pointillisme. It-teknika tiegħu tagħti riżultati mill-iżjed vivaċi possibbli, b'effetti, fuq kollox tal-kulur, li hu kien jirriċerka b'interess kważi xjentifiku. Kien iqis is-suġġett bħala konvenjenza: "Il-pitturi ta' Vermeer huma fil-verità naturi mejtin bin-nies".Ernst Gombrich, La storia dell'arte, tr. Maria Luisa Spaziani, 1ª ed. Torino, Einaudi, 1966; Milano, Phaidon Press, 2009. 

M'hemmx disinji li żgur nistgħu nattribwuhom lill-artista u l-kwadri tiegħu ma tantx jagħtu ħjiel tal-metodi preparatorji li uża.

Fil-ktieb Secret Knowledge: Rediscovering the Lost Techniques of the Old Masters (Għarfien Sigriet: Riskoperta tat-Tekniki Mitlufa tal-Pitturi l-Kbar)Secret Knowledge: Rediscovering the lost techniques of the Old Masters (2006), Thames and Hudson, London, , li kiteb il-pittur famuż Ingliż David Hockney fl-2001 (rivedut 2006), informat mill-ħafna studji li għamel dwar l-użu tal-istrumenti ottiċi fil-Pittura Fjamminga, l-awtur isostni li Vermeer, bħal ħafna pitturi oħra tal-epoka, kien jinqeda ħafna bil-camera oscura biex jiddefinixxi l-fiżjonomija eżatta tal-persunaġġi rrappresentati u l-pożizzjoni preċiża tal-oġġetti fil-kompożizzjoni tal-kwadri. Skont it-"teżi Hockney-Falco" (mill-isem tal-pittur u tal-fiżiku Amerikan Charles M. Falco, li għamluha famuża), l-użu ta' dan l-istrument ottiku hu biżżejjed biex jiġġustifika in-nuqqas ta' disinji ta' tħejjija għal pitturi ta' preċiżjoni "fotografika" u fiżjonomika straordinarja ta' ħafna artisti Fjammingi, bħal Van Eyck, u wara tal-epoka barokka, bħal Caravaggio jew Velázquez, u appuntu ta' Vermeer. Imma fuq kollox, skont din it-teżi, l-użu tal-"camera oscura" tispjega wkoll xi wħud mill-effetti sorprendenti tad-dawl fil-kwadri ta' Vermeer, b'mod partikolari l-effetti kurjużi "mhux iffokati" li niltaqgħu magħhom f'xi kapolavuri tiegħu, fejn xi dettalji huma ffokati perfettament u oħrajn mhumiex, bħal effett tipiku li nsibu fit-teknika fotografika moderna.

Il-vivaċità estrema tal-kuluri fil-pitturi ta' Vermeer, li għadna naraw sal-lum, ġejja mill-kura kbira li ħa l-artista fit-tħejjija taż-żebgħa taż-żejt u fit-tfittxija għall-aħjar pigmenti li seta' jsib f'dik l-epoka. Bħala eżempju ta' dan hemm il-ħafna użu li għamel Vermeer tal-ikħal ultramarine, miksub mill-lapislazzuli, li kien iqum ħafna. Dan użah fil-pitturi kollha tiegħu mhux biss pur imma wkoll fl-isfumaturi tal-kuluri intermedji. Anki fis-snin meta kien fi stat finanzjarju ħażin ħafna, dan il-kulur li kien jiswa ħafna, baqa' jużah.Silvia Danesi Squarzina, Vermeer, Firenze, Art e dossier Giunti, 1990. 

Fix-xogħlijiet tiegħu allura insibu atmosfera eċċezzjonali. "Il-ħajja siekta tal-oġġetti tidher riflessa f'mera ċara; mill-firxa tad-dawl mal-ġewwieni dieħel mit-twieqi mbexxqin, mill-logħob tar-riflessi, mill-effetti tat-trasparenza, penombri u dawl minn wara..."Le Garzantine, Arte, ed. 2002, pag. 1270.

 Il-pitturi foloz 

Fil-bidu tas-seklu 200 kien hemm proliferazzjoni kbira fis-swieq tal-arti ta' pitturi ta' Vermeer foloz. Dawn kien qiegħed ipinġihom wieħed mill-iżjed falzaturi famużi tal-aħħar seklu, l-Olandiż Han van Meegeren. Dan il-falzatur ta' ħila kbira uża l-istess tekniki tal-pittura tal-artista biex ħoloq ħafna kwadri b'kompożizzjonijiet oriġinali għal kollox u rnexxielu jgħaddihom bħala xogħlijiet awtentiċi ta' Vermeer, tant li ħafna kollezzjonisti famużi u xi wħud mill-mużewijiet mill-iżjed importanti tal-Ewropa kisbu dawn il-kwadri għall-kollezzjonijiet tagħhom.Frank Wynne, Io ero Vermeer: ascesa e caduta del più grande falsario del ventesimo secolo, Milano, Ponte alle Grazie, 2007. 

Bla dubju dan il-fenomenu famuż għenu n-nuqqas stramb ta' sorsi dokumentali u ta' studji fil-fond tax-xogħlijiet u tal-figura tal-artista Olandiż, li sal-aħħar tas-seklu 19 kien intnessa u kważi ntilfet kull traċċja tal-istorja artistika tal-pittur. Il-kritika moderna ta' Vermeer bdieha l-istudjuż Franċiż Théophile Thoré-Bürger. Minn dan il-punt 'l hawn, il-figura tiegħu gawdiet attenzjoni dejjem tikber mill-kritiċi u mill-pubbliku li issa għandu fama internazzjonali.

 Bibliografija 
 Erik Larsen, Jan Vermeer: catalogo completo, Borgo S. Croce, Octavo, 1996. 
 John Michael Montias, Vermeer: l'artista, la famiglia, la città, Torino: Einaudi, 1997. 
 Roberto Diodato, Vermeer, Góngora, Spinoza - L'estetica come scienza intuitiva, Bruno Mondadori, 1997, 310 pagine, 
 Norbert Schneider, Vermeer: 1632-1675: i sentimenti dissimulati, Koln, Taschen, 2001. 
 Anthony Bailey, Il maestro di Delft: storia di Johannes Vermeer, genio della pittura, Milano, Rizzoli, 2003. 
 Liedtke, Walter (2009). The Milkmaid by Johannes Vermeer. New York: The Metropolitan Museum of Art. 
 Liedtke, Walter A. (2001). Vermeer and the Delft School. Metropolitan Museum of Art. 
 Kreuger, Frederik H. (2007). New Vermeer, Life and Work of Han van Meegeren. Rijswijk: Quantes. pp. 54, 218 and 220 give examples of Van Meegeren fakes that were removed from their museum walls. Pages 220/221 give an example of a non–Van Meegeren fake attributed to him. 
 Schneider, Nobert (1993). Vermeer. Cologne: Benedikt Taschen Verlag. 
 Sheldon, Libby; Nicola Costaros (February 2006). Johannes Vermeer’s ‘Young woman seated at a virginal. The Burlington Magazine (vol. CXLVIII ed.) (1235).
 Steadman, Philip (2002). Vermmeer's Camera, the truth behind the masterpieces. Oxford University Press. 
 Wadum, J. (1998). "Contours of Vermeer". In I. Gaskel and M. Jonker. Vermeer Studies. Studies in the History of Art. Washington/New Haven: Center for Advanced Study in the Visual Arts, Symposium Papers XXXIII. pp. 201–223..
 Wheelock, Arthur K., Jr. (1981,1988). Jan Vermeer. New York: Abrams. .

 Filmografija 
 A Zed & Two Noughts (1985), film dirett minn Peter Greenaway. L-istorja fiha għadd kbir ta' riferimenti għal Vermeer. 
 Girl with a Pearl Earring (2003), diretto minn Peter Webber, ibbażat fuq ir-rumanz bl-istess isem ta' Tracy Chevalier.
 All the Vermeers in New York (1990), film dirett minn Jon Jost.
 Brush with fate (2003), film televiżiv dirett minn di Brent Shields. Il-film isegwi l-ħajja ta' pittura immaġinarja ta' Vermeer hija u tgħaddi minn idejn diversi nies. Il-film hu bbażata fuq ir-rumanz Girl In Hyacinth Blue ta' Susan Vreeland,

 Xogħlijiet kollha magħrufa jew attribwiti lil Vermeer 
 Titlu Ġeneru Teknika Rimarki Daqs Data NruKlassifikazzjoni skont l-ordni kronoloġika Kollezzjoni Nru tal-inventarju Xbieha
  L-Allegorija tal-FidiAllegorijażejt fuq it-tila114,3 × 88,91671-1674 (ca.)35The Metropolitan Museum of Art, New York32.100.18center|60px
  L-Arti tal-PitturaAllegorijażejt fuq it-tilaiffirmata120 × 1001665-1666 (ca.)19Kunsthistorisches Museum, VjennaGG_9128center|60px
  L-AstronomuPittura tal-ġenerużejt fuq it-tilaiffirmata51,5 × 45,51668 (iddatat)27Mużew tal-Louvre, PariġiRF 1983-28center|60px
  Kristu fid-dar ta' Marta u MarijaPittura ta' suġġett biblikużejt fuq it-tilaiffirmata160 × 1421654-1656 (ca.)2National Gallery of Scotland, EdinburguNG 1670 center|60px
  Il-KunċertMisruqa fil-lejl tat-18 ta' Marzu 1990, il-pittura qatt ma reġgħet instabet.Pittura tal-ġenerużejt fuq it-tilaiffirmata72,5 × 64,71664-1667 (ca.)20Isabella Stewart Gardner Museum, Bostoncenter|60px
  Mara bil-kullana tal-ġawharPittura tal-ġenerużejt fuq it-tilaiffirmata55 × 451662-1665 (ca.)17Staatliche Museen Preussischer Kulturbesitz, Gemäldegalerie, Berlincenter|60px
  Mara taħdem il-bizzillaPittura tal-ġenerużejt fuq it-tila, imwaħħla fuq tavlaiffirmata24 × 211669-1670 (ca.)32Mużew tal-Louvre, PariġiMI 1448center|60px
  Diana u sħabaPittura b'suġġett mitoloġikużejt fuq it-tilaiffirmata97,8 × 104,61653-1656 (ca.)1Mauritshuis, L-Ajacenter|60px
  Ir-ruffjanaPittura tal-ġenerużejt fuq it-tilaiffirmata143 × 1301656 (daté)4Staatliche Kunstsammlungen, Gemäldegalerie Alte Meister, Dresdencenter|60px
  Mara bil-ljutuPittura tal-ġenerużejt fuq it-tila51,4 × 45,71662-1665 (ca.)14The Metropolitan Museum of Art, New York25.110.24center|60px
  Mara liebsa l-ikħal taqra  ittraPittura tal-ġenerużejt fuq it-tila46,5 × 391662-1665 (ca.)16Rijksmuseum, AmsterdamC-251center|60px
  Mara bil-miżienPittura tal-ġenerużejt fuq it-tila42,5 × 381662-1665 (ca.)18National Gallery of Art, Washington1942.9.97center|60px
  Tfajla bil-kappell aħmarRitrattżejt fuq tavlaiffirmata23,2 × 18,11665-1666 (ca.)28National Gallery of Art, Washington1937.1.53center|60px
  Il-ġeografuPittura tal-ġenerużejt fuq it-tilaiffirmata52 × 451669 (daté)29Städel Museum, Franfurt, Franza1149center|60px
  Tfajla bil-buqar tal-ilmaPittura tal-ġenerużejt fuq it-tila45,7 × 40,61662-1665 (ca.)15The Metropolitan Museum of Art, New York89.15.21center|60px
  Tfajla tikteb ittraPittura tal-ġenerużejt fuq it-tilaiffirmata45 × 39,91665-1666 (ca.)24National Gallery of Art,  Washington1962.10.1 center|60px
  It-tfajla bil-flawtRitrattżejt fuq tavlaattribué à JV20 × 17,81665-1670 (ca.)22National Gallery of Art, Washington1942.9.98center|60px
  It-tfajla bl-imsielet tal-ġawharRitrattżejt fuq it-tilaiffirmata44,5 × 391665-1667 (ca.)23Mauritshuis, L-Ajacenter|60px
  Tfajla b'tazza nbidPittura tal-ġenerużejt fuq it-tilaiffirmata78 × 671659-1660 (ca.)13Herzog Anton Ulrich-Museum, Brunswick316center|60px
  Qaddejja tferra' l-ħalibPittura tal-ġenerużejt fuq it-tila45,45 × 40,61658-1661 (ca.)10Rijksmuseum, AmsterdamA-2344center|60px
  Lezzjoni tal-mużikaPittura tal-ġenerużejt fuq it-tilaiffirmata73,3 × 64,51662-1664 (ca.)21Kollezzjoni tar-Reġina Eliżabetta II, Buckingham Palace, LondraRCIN 405346center|60px
  Lezzjoni tal-mużika interrottaPittura tal-ġenerużejt fuq it-tila39,37  × 44,451658-1661 (ca.)9The Frick Collection, New York1901.1.125center|60px
  L-ittra ta' mħabbaPittura tal-ġenerużejt fuq it-tilaiffirmata44 × 38,51669-1670 (ca.)26Rijksmuseum, AmsterdamA-1595center|60px
  Tfajla taqra ittra ħdejn it-tieqaPittura tal-ġenerużejt fuq it-tilatraces de signature (?)83 × 64,51657-1659 (ca.)7Staatliche Kunstsammlungen, Gemäldegalerie Alte Meister, Dresdencenter|60px
  Sinjorina mal-qaddejjaPittura tal-ġenerużejt fuq it-tila90,17 × 78,741666-1667 (ca.)25The Frick Collection, New YorkPittura misruqa u misjuba darbtejn1919.1.126center|60px
  Suldat ma' tfajla titbissemPittura tal-ġenerużejt fuq it-tila50,48 × 46,041657 (ca.)6[The Frick Collection, New York1911.1.127center|60px
  Ritratt ta' tfajlaRitrattżejt fuq it-tila44,5 × 401665-1674 (ca.)36The Metropolitan Museum of Art, New Yorkcenter|60px
  L-isqaqVedutażejt fuq it-tilaiffirmata54,3 × 43,51657-1661 (ca.)12Rijksmuseum, AmsterdamA-2860center|60px
  Santa PrassidaPittura b'suġġett reliġjużżejt fuq it-tilaiffirmata101,6 × 82,61655 (daté)3Barbara Piasecka Johnson Collectioncenter|60px
  Mara bilqiegħda mal-ispinettaPittura tal-ġenerużejt fuq it-tilaiffirmata51,5 × 45,51670-1675 (ca.)37National Gallery, LondraNG2568center|60px
  Mara bilwieqfa ħdejn l-ispinettaPittura tal-ġenerużejt fuq it-tilaiffirmata51,7 × 45,21670-1673 (ca.)30National Gallery, LondraNG1383center|60px
  Mara tikteb ittra mal-qaddejjaPittura tal-ġenerużejt fuq it-tilaiffirmata71,1 × 58,41670-1671 (ca.)33National Gallery of Ireland, Dublin, Irlandacenter|60px
  Mara ddoqq il-kitarraPittura tal-ġenerużejt fuq it-tilaiffirmata53 × 46,31669-1672 (ca.)34Kenwood House, Londracenter|60px
  Tfajla bilqiegħda ma' virġinalL-attribuzzjoni ta' din il-pittura mhijiex ċertaPittura tal-ġenerużejt fuq it-tila25,2 × 201670 (ca.)31Kollezzjoni privatacenter|60px
  Tfajla rieqdaPittura tal-ġenerużejt fuq it-tilaiffirmata87,6 × 76,51656-1657 (ca.)5The Metropolitan Museum of Art, New Yorkcenter|60px
  Tazza nbidPittura tal-ġenerużejt fuq it-tila65 × 771658-1661 (ca.)8Gemäldegalerie, Berlincenter|60px
  Veduta ta' DelftVedutażejt fuq it-tilaiffirmata98,5 × 115,71660-1661 (ca.)11Mauritshuis, L-Ajacenter|60px


 Referenzi 

 Ħoloq esterni 

 Johannes Vermeer, bijografija fuq Artble
 Essential Vermeer, sit iddedikat lil Johannes Vermeer
 Johannes Vermeer fl-Encyclopædia Britannica''
 Vermeer Center Delft, ċentru dwar Vermeer

Kategorija:Twieldu fl-1632
Kategorija:Mietu fl-1675
Kategorija:Pitturi Olandiżi